
Papildu dokumenti (Paula Stradiņa Medicīnas vēstures muzeja direktora 12.10.2022 rīkojums Nr.2-1/132 "Par Profesora Aleksandra Bieziņa muzeja reorganizāciju un izmaiņām Paula Stradiņa Medicīnas vēstures muzeja amatu un personāla sarakstā"")

	Projekta redakcija
	Iebildums / Priekšlikums
	Autors

	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt 
	Iebildums
Lūdzam skaidrot, kāda ir projekta ietekme uz muzeja struktūrvienības “Profesora Aleksandra Bieziņa muzejs” darbiniekiem.
Piedāvātā redakcija
-
	Ilze Brazauska (TM)

	2.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt 
	Iebildums
Aicinām precizēt tekstu par ietekmi uz juridisko personu, ņemot vērā to, ka ietekme uz tiešās valsts pārvaldes iestādi (muzeju) jāatspoguļo anotācijas 7.sadaļā. 
Piedāvātā redakcija
-
	Ilze Brazauska (TM)

	3.
	Noteikumu konsolidētā versija
9. Muzeja sastāvā ir struktūrvienība – filiāle "Farmācijas muzejs", kas darbojas saskaņā ar filiāles reglamentu. Filiāles reglamentu izdod filiāles vadītājs pēc saskaņošanas ar muzeja direktoru. Muzeja filiā­li izveido, reorganizē vai likvidē muzeja direktors pēc saskaņošanas ar veselības ministru.
 
	Iebildums
Ne Muzeju likums, ne Valsts pārvaldes iekārtas likums, ne Ministru kabineta 2010. gada 14. decembra ieteikumi Nr. 2 "Valsts pārvaldes iestādes struktūras izveidošanas kārtība" neparedz iestādes struktūrvienības - filiāles veidošanu un tādu terminu "filiāle" nelieto. Lūdzam skaidrot jēdziena "iestādes struktūrvienība - filiāle" tvērumu un tiesisko statusu vai nodrošināt nolikumā minētās tiešās pārvaldes iestādes - muzeja struktūras atbilstību minētajiem normatīvajiem aktiem (t.sk. precizējot nolikuma 9.punktu). Iestādei var būt patstāvīgas vai teritoriālas struktūrvienības. Piemēram, var veidot Paula Stradiņa Medicīnas vēstures muzeja (tiešās pārvaldes iestādes) tieši vai pastarpināti (caur augstākā līmeņa strukurvienību) iestādes vadītājam padotu struktūrvienību "Farmācijas muzejs" ar savu vadītāju. Parasti iestādes struktūru noteic iestādes reglamentā.

Vārds "filiāle" parasti tiek lietota attiecībā uz komersantiem, jo Komerclikuma 22.pants noteic (skaidri definē), ka filiāle ir uzņēmuma organizatoriski patstāvīga daļa, kura teritoriāli vai citādi nošķirta no galvenā uzņēmuma un kuras atrašanās vietā attiecīgā komersanta vārdā sistemātiski tiek veikta komercdarbība.
Piedāvātā redakcija
-
	Ilze Brazauska (TM)



